สวัสดีค่ะ พอดีหนูมีเรื่องสอบถามว่าหนูพึ่งรับประทานยาคุมฉุกเฉินหลัง48ชม. หนูมีสิทธิ์ที่จะตั้งครรภ์ไหมค่ะ
สวัสดีค่ะ การใช้ยาคุมฉุกเฉินคือการรับประทานฮอร์โมนเพศในขนาดสูงเข้าไปคราวเดียว หรือห่างกัน 12 ชั่วโมง เพื่อป้องกันการตั้งครรภ์ ภายใน 72 ชั่วโมงหลังมีเพศสัมพันธ์หากได้กินยาอย่างถูกต้องครบถ้วน ภายในเวลาที่กำหนดนั้น โอกาสตั้งครรภ์มีน้อย ยามีประสิทธิภาพได้เต็มที่ประมาณ 80-90%หลังจากนี้ควรสังเกตรอบเดือนค่ะ ถ้ามาช้ากว่า 35 วันจากครั้งก่อน อาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และครั้งหน้าควรใส่ถุงยางอนามัยป้องกันหรือกินยาคุมแบบแผงรายเดือนป้องกันไว้ก่อนจะดีกว่า